Alan Le Cloarec

Un embanner hag ur politiker eo Alan Le Cloarec (anv marilhet ez-ofisiel), ganet e 1992 e Rannvro Pariz . Skrivañ a ra diwar-benn istor an Emsav e Breizh hag oberiant eo er vuhez politikel e Breizh.

 Buhez 
Pa oa ur poupig ez eas e dud da Vreizh en-dro da chom e Bro-Gwened. E klas diwezhañ lise Kerichen e Brest e krogas gant prederiadennoù politikel diwar-benn Breizh ken ec'h engouestlas evit dizalc'hiezh Breizh.

Da Roazhon ez eas d'ober studioù politikerezh hag e krogas gant ur raktres tezenn war istor politikel an Emsav ha ne c'hellas ket kas anezhi da benn evit bezañ doktor ar Skol-Veur.

E 2014 ez eas da chom kostez Karaez-Plougêr ha toer e teuas da vezañ, a-raok mont da vezañ embanner e Fouen e 2022. Pelloc'h e voe dilennet evel prezidant Brudañ ha Skignañ.

 Engouestladur politikel 
E 2015 ez eas war ar renk evit dilennadegoù Rannvro Breizh hag eñ e penn al listenn savet gant Breizhistance, Bretagne en lutte, kinniget d'ar Vorbihaniz, met dipitet e voe gant e samm mouezhioù (0,62%).

Skrivañ a reas pennadoù er Peuple breton. Goude bezañ bet ezel ar strollad Dispac'h e krouas, e penn-kentañ 2020, ur strollad dizalc'hour, Douar ha Frankiz e anv, gant Timotée Rogues ha David Merrien.

Aterset gant ar c'helaouenn Bretons e embann groñs : 

Awenet eo gant mennozhioù Murray Bookchin, ur prederour stadunanat a skrivas war an demokratelezh war-eeun, ar venelouriezh hag an ekologiezh.

D'an 19 a viz Du 2022 e voe pedet evel politiste (arbennigour war ar politikerezh) da brezegenniñ er gendael Pour une Bretagne autonome (Evit ma vo emren Breizh), dalc'het e Karaez. Termeniñ an emrenerezh ha diskouez ma n'eo ket  heñvel ouzh dizalc'hiezh e voe temoù e brezegennTitl ar brezegenn : Une évidente nécessité d’autonomie » : approche historique de la notion d’autonomie..

 Penn an ti-embann Yoran embanner 
E 2022 ez eas da gemer plas rener an ti-embann, Yoran embanner, a voe krouet gant Philippe Delacour (lesanvet Yoran), e Fouenant. E-barzh un atersadenn gant Ya! e tisklêr ma ne vo cheñchet, nag anv an ti-emban, nag e bennaennoù : lezel an embann brezhonek da dud "a ra mat-tre al labour" ha kendalc'h gant embann "un tamm bihan eus pep tra e-keñver broioù zo, Breizh da gentañ, evel just, met broioù all evel Elzas, Flandrez, pe Korsika diwar-benn an istor, ar politikerezh, ar sevenadur, ar yezh, (ar) mojennoù, ar glad, romantoù ha traoù all…Alan ar C'hloareg, atersadenn e-barzh Ya!, niv 933, 25 Ebrel 2023."

 Oberennoù 
 "Communauté de destin", Éditions Yoran embanner, 2023.
 L'Histoire du nationalisme breton : des origines à 1945, Éditions Yoran embanner, 2021, 406 p., . Savet diwar e enklaskoù evit un dezenn nann-soutenet.
 Pour l'Emsav, Éditions Yoran = Yoran embanner, 2022
 Bretagne colonie, Éditions Yoran = Yoran embanner, 2021
 Aux origines des mouvements bretons, Coop Breizh, 2016, 

 Notennoù ha daveennoù 

Rummad:Emsaverien Breizh
Rummad:Ganedigezhioù 1992
Rummad:Istor Breizh en XIXvet kantved
Rummad:Istor Breizh en XXvet kantved
Rummad:Embannerien c'hallek